ΑΝΑΚΟΙΝΩΣΗ

ΕΚΜΙΣΘΩΣΗΣ ΑΚΙΝΗΤΩΝ

Το Διοικητικό Συμβούλιο του Ιδρύματος με την επωνυμία «ΚΛΗΡΟΔΟΤΗΜΑ ΜΕΡΙΜΝΑ ΓΙΑ ΤΟΝ ΑΡΡΩΣΤΟ – Ο ΑΓΙΟΣ ΕΥΘΥΜΙΟΣ», με έδρα την Κοζάνη, ανακοινώνει την εκμίσθωση των κατωτέρω ακινήτων του, που βρίσκονται στην οδό Ζαλόγγου 16 στην πόλη της Κοζάνης και συγκεκριμένα :

1. Ενός διαμερίσματος που βρίσκεται στο ισόγειο ,εμβαδού 98τ.μ., με 2 δωμάτια, σαλόνι κουζίνα και wc για τη μίσθωση του οποίου ορίζεται ως ελάχιστο ποσό προσφοράς μισθώματος το ποσό των διακοσίων είκοσι ευρώ (220,00€) μηνιαίως.
2. Ενός διαμερίσματος που βρίσκεται στο ισόγειο, εμβαδού 27τ.μ. με 1 δωμάτιο, κουζίνα και wc για μίσθωση του οποίου ορίζεται ως ελάχιστο ποσό προσφοράς μισθώματος το ποσό των εκατόν πενήντα ευρώ (150,00€) μηνιαίως .
3. Ενός διαμερίσματος που βρίσκεται στον δεύτερο όροφο ,εμβαδού 98τ.μ. με 2 δωμάτια, σαλόνι ,κουζίνα και wc για μίσθωση του οποίου ορίζεται ως ελάχιστο ποσό προσφοράς μισθώματος το ποσό των διακοσίων πενήντα ευρώ (250,00€) μηνιαίως.
4. Ενός διαμερίσματος που βρίσκεται στον δεύτερο όροφο ,εμβαδού 34τ.μ. με 1 δωμάτιο, κουζίνα και wc για μίσθωση του οποίου ορίζεται ως ελάχιστο ποσό προσφοράς μισθώματος το ποσό των διακοσίων ευρώ (200,00€) μηνιαίως.

Η διαδικασία εκμίσθωσης (πλειοδοσία και κατάρτισης σύμβασης ) θα πραγματοποιηθεί με βάση τις διατάξεις του Ν.4182/2013 (ιδίως κατ’ εφαρμογή του άρθρου 24 παρ. 8-10), όπως τροποποιήθηκε από το Ν. 4223/30-12-2013 και ισχύει σήμερα και υπό τους παρακάτω όρους.

1. Το Ιδρυμα θα δέχεται γραπτές και σφραγισμένες προσφορές με τα πλήρη στοιχεία των ενδιαφερομένων (ονοματεπώνυμο, ιδιότητα, τηλέφωνα, διεύθυνση επικοινωνίας, αριθμό δελτίου ταυτότητας και ΑΦΜ), από την ημερομηνία ανάρτησης της παρούσης στην ιστοσελίδα του Υπουργείου Οικονομικών και για χρονικό διάστημα είκοσι (20) ήμερων. Οι προσφορές θα υποβάλλονται στο γραφείο της Διοίκησης του Νοσοκομείου Κοζάνης (οδός Κ. Μαμάτσιου 1, Κοζάνη, Τ.Κ. 50100) ή θα αποστέλλονται ταχυδρομικώς με συστημένη επιστολή.
2. Η μίσθωση θα έχει διάρκεια τριών (3) ετών. Το μίσθωμα που θα επιτευχθεί θα ισχύει για δύο (2) μισθωτικά έτη. Με την έναρξη του τρίτου μισθωτικού έτους και εντεύθεν το μίσθωμα θα αναπροσαρμόζεται, προσαυξημένο σύμφωνα με το Δείκτη Τιμών Καταναλωτή των αμέσως προηγούμενων 12 μηνών, όπως αυτός καθορίζεται από την Ε.Σ.Υ.Ε.
3. Μπορεί κατ’ εξαίρεση να συμφωνηθεί έκτακτη αναπροσαρμογή του μισθώματος , όταν συντρέχουν εξαιρετικοί λόγοι.
4. Μετά τη λήξη της μίσθωσης μπορεί να συμφωνείται η ανανέωση αυτής για χρόνο βραχύτερο με τους ίδιους ή επουσιωδώς διαφορετικούς όρους.
5. Μετά την παρέλευση 20ημέρου από της ως άνω ηλεκτρονικής αναρτήσεως, το Διοικητικό Συμβούλιο του Ιδρύματος θα αναδείξει ως μισθωτή εκάστου ακινήτου τον προσφέροντα το υψηλότερο μίσθωμα και με τους πλέον συμφέροντες λοιπούς όρους εκμίσθωσης για το Ίδρυμα.
6. Εφόσον, το μεγαλύτερο προσφερόμενο μίσθωμα είναι τουλάχιστον ίσο με ποσοστό 85% επί του ελάχιστου όρου προσφοράς, όπως ανωτέρω ορίζεται για κάθε ακίνητο, η σύμβαση εκμίσθωσης θα καταρτίζεται μόνον ύστερα από προηγούμενη ενημέρωση της αρμόδιας αρχής, η οποία μπορεί μέσα σε δεκαπέντε (15) ημέρες να διατάξει να μη συναφθεί η σύμβαση, με ειδικά αιτιολογημένη απόφασή της.

Αν δε το προσφερόμενο μίσθωμα είναι μικρότερο, το Ίδρυμα θα προβεί στην σύναψη της σύμβασης μόνον κατόπιν της προηγούμενης έγκρισης της αρμόδιας αρχής.

1. Μετά την ανάδειξη του πλειοδοτούντα μισθωτή για έκαστο των ακινήτων, ο τελευταίος θα πρέπει να προσέλθει για την υπογραφή της σύμβασης μισθώσεως. Σε περίπτωση που ο μισθωτής δεν προσέλθει ή αρνηθεί να υπογράψει το οικείο συμφωνητικό, τότε θα επιβάλλεται σε βάρος του χρηματική ποινή ίση με τρία (3) μηνιαία μισθώματα της προσφοράς του, ποινή η οποία θα βεβαιώνεται και εισπράττεται κατά τις διατάξεις του, Κ.Ε.Δ.Ε., και στη συνέχεια θα δύναται να καλείται ο δεύτερος κατά σειρά πλειοδότης για την υπογραφή του συμφωνητικού, κατά τις προβλέψεις του Νόμου.

1. Η χρήση κάθε μισθίου διαμερίσματος προορίζεται αποκλειστικά και μόνο για κατοικία.
2. Το μηνιαίο μίσθωμα θα καταβάλλεται από τον μισθωτή το πρώτο πενθήμερο κάθε μισθωτικού μήνα. με κατάθεση σε τηρούμενο τραπεζικό λογαριασμό του Ιδρύματος, χωρίς περαιτέρω όχληση.
3. Ο μισθωτής επίσης θα καταβάλλει α) τη δαπάνη ΔΕΗ και ΔΕΥΑΚ β) τις εγγυήσεις στους Οργανισμούς Κοινής Ωφελείας στο όνομά του, γ) τα Δημοτικά τέλη φωτισμού, καθαριότητας, αποχέτευσης και δ) τις κοινόχρηστες Δαπάνες
4. O μισθωτής θα καταβάλει στο Ίδρυμα ως εγγύηση εκτέλεσης των όρων της μίσθωσης, το ισόποσο τουλάχιστον ενός (1) μηνιαίου μισθωτικού μισθώματος, η οποία θα είναι αναπροσαρμοστέα σύμφωνα με τις εκάστοτε αυξήσεις του μισθώματος. Η εγγύηση θα επιστρέφεται ατόκως στο μισθωτή μετά την προσήκουσα απόδοση της χρήσεως του μισθίου. Στην περίπτωση παραβίασης οποιουδήποτε των όρων του μισθωτηρίου από τον μισθωτή η χρηματική αυτή εγγύηση θα καταπίπτει υπέρ του Ιδρύματος, ενώ το Ίδρυμα θα διατηρεί στο ακέραιο τα δικαιώματά του για την κάλυψη κάθε θετικής και αποθετικής ζημίας.
5. Ο μισθωτής θα υποχρεούται να χρησιμοποιεί το μίσθιο με επιμέλεια και να καταβάλει τις δαπάνες συντηρήσεως και επισκευής ως και κάθε δαπάνη προσθήκης ή βελτίωσης. Το Ιδρυμα καθ' όλη τη διάρκεια της μίσθωσης και μέχρι αποχωρήσεως του μισθωτή από το μίσθιο δεν θα υποχρεούται σε επισκευή του μισθίου.
6. Η υπεκμίσθωση του μισθίου απαγορεύεται χωρίς τη σύμφωνη γνώμη του Ιδρύματος.
7. Κατά τη λήξη της μίσθωσης, ο μισθωτής θα υποχρεούται να αποδώσει τη χρήση του μισθίου και να παραδώσει το μίσθιο στην κατάσταση που το είχε παραλάβει και θα υποχρεούται στην αποκατάσταση κάθε φθοράς του και βλάβης του.
8. Η παράβαση οποιουδήποτε όρου της μίσθωσης θα συνεπάγεται τη λύση της μίσθωσης, την υποχρέωση του μισθωτή για απόδοση του μισθίου ως και κατάπτωση της μισθωτικής εγγύησης υπέρ του Ιδρύματος.
9. Οποιαδήποτε τυχόν παρατυπία της διαδικασίας ανάδειξης του πλειοδότη μισθωτή και κατάρτισης της μίσθωσης δεν παράγει κανένα δικαίωμα υπέρ του μισθωτή ή του πλειοδότη.
10. Αρμόδια για την επίλυση κάθε διαφοράς θα είναι τα Δικαστήρια της Κοζάνης.

Πληροφορίες παρέχονται στο γραφείο Διοίκησης του Νοσοκομείου Κοζάνης (οδός Κ.Μαμάτσιου 1, Κοζάνη) και στα τηλέφωνα 2461352826,2461352627,2461352673 Αρμόδιοι επικοινωνίας Ιωάννης Δεσποινιάδης, Νικόλαος Γκιάτας και Φανή Γιαντσή.

Ο ΠΡΟΕΔΡΟΣ ΤΟΥ ΚΛΗΡΟΔΟΤΗΜΑΤΟΣ

ΓΕΩΡΓΙΟΣ ΧΙΩΤΙΔΗΣ